Kære kollega

Det fremgår at patienten henvises med på grund af nedsunken forfod/metatarsalgi

**Metatarsalgi/forfodsnedfald (dm77.4)** er en tilstand med overbelastning under forfoden og specielt af bløddelene under caput af de centrale metatarser. Tilstanden ses ofte hos aktive kvinder efter menopausen og skyldes gentagen overbelastning med degeneration af de plantare strukturer under metatarsernes grundled.

Objektivt er der ømhed ved tryk under caput af metatarserne og hårdhudsdannelse. Forfoden fremtræder breddeøget og affladet, der er ofte afstand mellem 2. og 3. tå.

Der kan tages røntgen af forfoden i stående stilling.

**Differential diagnose:** Mortons neurom eller avaskulær caputnekrose

**Behandling:** konservativ, smerterne afhjælpes med et præfabrikeret indlæg eller indlæg efter afstøbning forsynet med pelotte. Præfabrikerede indlæg kan f.eks. erhverves hos skoforhandler eller i sygepleje butik. Hvis disse indlæg ikke afhjælper tilstanden tilstrækkeligt kan patienten henvises til bandagist med henblik på udformning af afstøbningsinlæg. Dette kræver **ikke** ortopædkirurgisk speciallæge vurdering. Der ydes ikke kommunalt tilskud til indlæg for nedsunken forfod, medmindre et af følgende tilstande er tilstede:

1. Leddegigt med svært forfodsfald og tådeformiteter.

2. Sårdannelser og risiko for sår i fodsålen med føleforstyrrelser som følge af sukkersyge, kroniske

nervelidelser eller ved kredsløbsinsufficiens.

3. Svært forfodsfald ved samtidig dårligt blodomløb.

4. Stiv fodrod (medfødte sammenvoksninger, coalitio), svære fejlstillinger efter brud på fodrodsknogler, kroniske ledbetændelser eller leddegigt.

5. Erhvervet platfod som følge af degeneration, blandt andet tibialis posterior insufficiens.

6. Aflastning af varigt smertende ar i fodsålen.

7. Andre foddeformiteter af tilsvarende sværhedsgrad efter særlig begrundelse, fx svært fikseret

platfod, svær slaphed af ledbånd og ledkapsler, samt osteogenesis imperfecta.

Der kan således ikke ydes hjælp til indlæg ved almindelig platfod eller blød platfod hos børn.

Vi tillader os derfor at returnere henvisningen.

Hos patienter med svær leddegigt, hvor der er fejlstilling og ledskred i et eller flere metatarso-phalangealled, bør patienten henvises til ortopædkirurgisk afdeling.

Med venlig hilsen

Fod & ankel sektoren, ortopædkirurgisk afd. O, OUH.